**Invitaţie de participare**

**la programul de perfecţionare „Starea civilă și evidența persoanelor - înregistrarea în actele de stare civilă și eliberarea actelor de identitate, Sediul INA București”,**

**din perioada 18.11.2019 – 22.11.2019**

Vă aducem la cunoştinţă că **Institutul Naţional de Administraţie** organizează programul de perfecţionare:

**„Starea civilă și evidența persoanelor - înregistrarea în actele de stare civilă și eliberarea actelor de identitate , Sediul INA București”**

**Tematica:**

* Considerații generale privind starea civilă (introducere; definire; istoricul stării civile în România; caracterele juridice ale stării civile; dovada stării civile; posesia de stat; conținutul stării civile).
* Actele și registrele de stare civilă (Noțiuni generale; istoricul reglementărilor privind registrele și actele de stare civilă în România; întocmirea actelor și certificatelor de stare civilă; completarea și înregistrarea actelor de stare civilă și a certificatelor de stare civilă).
* Evoluția și exercitarea atribuțiilor de către ofițerii de stare civilă.
* Importanța individualizării persoanei fizice (atributele de identificare a persoanei fizice; necesitatea identificării persoanei fizice; enumerarea mijloacelor de identificare a persoanei fizice).
* Înregistrările de stare civilă (definiția, felurile, organizarea și regulile înregistrărilor de stare civilă).
* Înregistrarea nașterilor, căsătoriilor și deceselor în actele de stare civilă.
* Atribuirea, înscrierea și gestionarea C.N.P.
* Schimbul de nume pe cale administrativă, ortografierea numelui.
* Transcrierea și înscrierea certificatelor de stare civilă emise de autoritățile din străinătate.
* Reconstituirea și întocmirea ulterioară a actelor de stare civilă.
* Anularea, modificarea ori completarea actelor de stare civilă și a mențiunilor de pe acestea.
* Eliberarea extraselor multilingve ale actelor de stare civilă.
* Eliberarea certificatelor de stare civilă.
* Organizarea activității pe linie de evidență a persoanelor (Organizarea evidenței persoanelor. Înregistrarea datelor privind persoana fizică și actualizarea acestora).
* Actul de identitate (definire, rol, dovadă a identități, proceduri; competențe; conținut; elementele de particularizare și de siguranță ale cărții de identitate).
* Prezentarea noțiunilor cu privire la domiciliul și reședința persoanelor fizice.
* Dovada adresei de domiciliu (reglementare, importanța domiciliului, acte juridice, caracterele juridice ale domiciliului).
* Descrierea și prezentarea comunicărilor care se fac pe linie de stare civilă și evidență a persoanelor.
* Înregistrarea în R.N.E.P. a nașterilor; a modificărilor intervenite asupra datelor de stare civilă; a decesului; a dobândirii sau redobândirii, precum și a pierderii cetățeniei române; a dobândirii statutului de cetățean român cu domiciliul în străinătate; a măsurilor privind interzicerea de a se afla în anumite localități și obligarea de a nu părăsi localitatea; a interzicerii dreptului de a alege sau de a fi ales.
* Eliberarea actelor de identitate titularului, persoanei îndreptățite sau prin procură specială.
* Activități care se desfășoară pentru eliberarea cărții de identitate sau a cărții de identitate provizorii.
* Reținerea, anularea și distrugerea actelor de identitate.
* Conținutul, forma și elementele de particularizare ale actualelor/noilor acte de identitate.
* Analizarea și explicarea modificărilor legislative apărute pe linie de stare civilă și evidența persoanelor.
* Organizarea și înființarea S.P.C.J.E.P./S.P.C.L.E.P.
* Obligațiile care revin serviciilor publice comunitare locale/județene de evidență a persoanelor în calitate de creatori și deținători de arhive.

Grup ţintă: Funcționari publici și personal contractual, din administrația publică centrală și locală cu atribuții în domeniul stării civile. Aleși locali.

**Durata:** 5 zile.

**Perioada:** 18.11.2019 – 22.11.2019.

**Locaţie desfășurare program:** Sediul INA București.

**Tarif de instruire:** 750 lei, se achită prin virament în contul IBAN: RO91TREZ70120G331700XXXX, deschis la Trezoreria Sector 1 București, CUI INA: 37589690.

• **Înscrierea participanţilor** se va face online, pe site-ul INA [www.ina.gov.ro](http://www.ina.gov.ro), accesând linkul:  [***Înscriere***](https://online.ina.gov.ro/?url=auth/register_user&program=0fcbc61acd0479dc77e3cccc0f5ffca7) pe platforma programelor de perfecționare, în dreptul programului selectat.

• **Data limită de înscriere:** 17.11.2019.

• **Atestarea finalizării programului de perfecţionare** de către participanţi va fi concretizată prin obţinerea unui certificat de absolvire, eliberat de INA, în condiţiile legii.

**Informaţii suplimentare:** coordonator program, dna Luminita Valentina Blendea, tel.: 0799 703 741, e-mail: luminita.blendea@ina.gov.ro

**Având convingerea unei bune colaborări, vă mulţumim şi vă asigurăm de întreaga noastră consideraţie.**